b'\n_START_ARTICLE_\nVandens skaitiklis\n_START_PARAGRAPH_\nVandens skaitiklis\xc2\xa0\xe2\x80\x93 prietaisas skirtas pratekan\xc4\x8diam vandens debitui i\xc5\xa1matuoti ir u\xc5\xbe j\xc4\xaf atsiskaityti._NEWLINE_Naudojami \xc4\xafvair\xc5\xabs vandens skaitikliai, kurie skiriasi veikimo principu, konstrukcija, matavimo ribomis bei tikslumu. Kai kurie skaitikliai turi galimyb\xc4\x99 b\xc5\xabti integruoti belaides ar laidines duomen\xc5\xb3 surinkimo sistemas ir perduoti surinkt\xc4\x85 informacij\xc4\x85 nuotoliniu b\xc5\xabdu. \xc2\xa0_NEWLINE_B\xc4\x97gant laikui skaitikli\xc5\xb3 tikslumas ma\xc5\xbe\xc4\x97ja tod\xc4\x97l b\xc5\xabtina reguliariai atlikti metrologin\xc4\x99 patikr\xc4\x85 arba keisti skaitikl\xc4\xaf.\n_START_SECTION_\nVeikimo principas\n_START_PARAGRAPH_\nSkaitikli\xc5\xb3 veikimas paremtas vandens srauto tek\xc4\x97jimu pro sparnuot\xc4\x99, kurios sukimosi greitis priklauso nuo pratekan\xc4\x8dio debito. Besisukdama sparnuot\xc4\x97 per magnetin\xc4\x99 mov\xc4\x85 suka krumpliara\xc4\x8dius, o \xc5\xa1ie suka rodykles, pagal kurias, gali b\xc5\xabti nustatomas suvartotas vandens kiekis.\n_START_SECTION_\nPanaudojimas\n_START_PARAGRAPH_\nVienasrau\xc4\x8diai vandens skaitikliai da\xc5\xbeniausiai naudojami kai vandens suvartojimas yra itin ma\xc5\xbeas, pvz., butuose._NEWLINE_Daugiasrau\xc4\x8diai vandens skaitikliai naudojami didesniam vandens suvartojimui fiksuoti, pavyzd\xc5\xbeiui, daugiabu\xc4\x8diuose ar administraciniuose pastatuose._NEWLINE_Turbininiai vandens skaitikliai naudojami kai yra didelis vandens suvartojimas, pavyzd\xc5\xbeiui gamyklose ar prie\xc5\xa1gaisrin\xc4\x97se sistemose._NEWLINE_Pastatuose, kur yra didelis vandens poreikio pokytis, siekiant suma\xc5\xbeinti matavimo paklaidas, gali b\xc5\xabti naudojami kombinuoti skaitikliai.'